โมโน แวมไพร์ พิชิต ชงสง กังฟู 83-80 ลิ่วชิงบาส ABL
โมโน แวมไพร์ ผงาดเข้าชิงศึกบาสเกตบอล ASEAN Basketball League 2017-2018 หลังจากชนะ ชงสง กังฟู ไปแบบหวุดหวิด 83-80 คะแนน ในเกมตัดเชือกนัดที่ 2,การแข่งขันบาสเกตบอล ASEAN Basketball League 2017-2018 (ABL 2017-2018) รอบรองชนะเลิศ เกม2 วันพุธที่ 18 เมษายน 2561 ทีมโมโน แวมไพร์ (ไทย) พบกับ ทีมชงสง กังฟู (จีน) ที่สนามสเตเดียม 29 ถนนชัยพฤกษ์ จ.นนทบุรี,เริ่มควอเตอร์แรก โมโน แวมไพร์ ทักทายด้วย 4 แต้มจาก ดิกัวรา มัลเตส และเป็นรัน 9-0 ก่อนที่ ชงสง กังฟู จะอยู่นิ่งไม่ไหวต้องขอเวลานอกเพื่อเบรกเกม แล้วหลังจากนั้น โมโน แวมไพร์ ยังคงโชว์ฟอร์มดุกระหน่ำทำแต้มด้วยการรันชุดใหญ่ 15-0 แต้ม กว่า ชงสง กังฟู จะทำแต้มได้ก็เกือบครึ่งทางของควอเตอร์นี้ และค่อยๆ ทำผลงานได้ดีขึ้นเรื่อยๆ แต่ด้วยความร้อนแรงของค้างคาวอมตะ ทำให้ปิดควอเตอร์ที่ 26-16 คะแนน,ควอเตอร์สอง โมโน แวมไพร์ ปรับเปลี่ยนมาใช้สมอบอลและเกมเร็วบุกเข้าทำแต้มเพิ่มได้ดีทีเดียว ในขณะที่ ชงสง กังฟู พยายามใช้ลูกยิงไกล แต่ยังขาดความแม่นยำ ทำให้ โมโน แวมไพร์ ยังคงครองความได้เปรียบจากแต้มที่นำ หลังจากนั้น ชงสง กังฟู พยายามงัดทุกวิถีทางเพื่อจะกลับเข้าสู่เกม และเริ่มรุกได้ดีขึ้น แต่ไม่สามารถหยุดเกมรุกของโมโน แวมไพร์ ได้ ทำให้ปิดควอเตอร์ไปที่ 44-35 คะแนน,ควอเตอร์สาม เริ่มครึ่งหลังของเกม เป็นโมโน แวมไพร์ ที่กลับมาใช้ผู้เล่นหลักอีกครั้ง และยังคงทำผลงานได้ดี ขณะที่ ชงสง กังฟู ที่แก้เกมมาได้ดีเช่นกัน สามารถขยับทำแต้มไล่ตีตื้น ทำให้รูปเกมสนุกสูสีกันมากยิ่งขึ้น ทำให้โมเมนตัมเทไปทางชงสง กังฟู เล็กน้อย จนสามารถพลิกขึ้นนำได้สำเร็จ ซึ่ง ชงสง กังฟู ทำอะไรก็ดูจะเข้าทางไปหมด ขณะที่โมโน แวมไพร์ ที่ฟอร์มในครึ่งแรกหายไปอย่างเห็นได้ชัด ก่อนที่ ชงสง กังฟู จะออกนำ 60-53 คะแนน,ควอเตอร์สี่ โมโน แวมไพร์ ตกอยู่ในสถานการณ์ลำบาก เพราะ ไมเคิล ซิงเกลเทอรี ฟาวล์ถึง 4 ครั้งตั้งแต่ต้นควอเตอร์ ทำให้ต้องออกไปนั่งพัก และเปอร์เซ็นต์การทำ 3 แต้มหายไปอย่างเห็นได้ชัด  แต่หลังจากโมโน แวมไพร์กลับเข้ามาสู่ฟอร์มเก่งอีกครั้ง ก็สามารถขยับทำแต้มไล่ตีตื้น ขณะที่ ชงสง กังฟู เริ่มรวน ทำให้รูปเกมกลับมาสูสีกันอีกครั้ง ก่อนที่ ดิกัวรา มัลเตส ชูตใต้แป้นพาทีมคว้าตั๋วเข้าชิงชนะเลิศ ด้วยการเฉือนชนะไปแบบหวุดหวิด 83-80 คะแนน
โมโน แวมไพร์ ผงาดเข้าชิงศึกบาสเกตบอล ASEAN Basketball League 2017-2018 หลังจากชนะ ชงสง กังฟู ไปแบบหวุดหวิด 83-80 คะแนน ในเกมตัดเชือกนัดที่ 2
บาสเกตบอล,ASEAN Basketball League,ABL,โมโน แวมไพร์,ชงสง กังฟู,บาสเก็ตบอล